KIRJALLINEN KYSYMYS P-2080/02 esittäjä(t): Elly Plooij-van Gorsel (ELDR) komissiolle. Yhdysvaltojen uudet lait Aviation Act ja Transportation Act ja niistä aiheutuva eurooppalaisten turva-alan yritysten syrjintä.



Virallinen lehti nro 301 E , 05/12/2002 s. 0235 - 0236



KIRJALLINEN KYSYMYS P-2080/02 esittäjä(t): Elly Plooij-van Gorsel (ELDR) komissiolle (8. heinäkuuta 2002) Aihe: Yhdysvaltojen uudet lait Aviation Act ja Transportation Act ja niistä aiheutuva eurooppalaisten turva-alan yritysten syrjintä Yhdysvallat hyväksyi 11. syyskuuta tehtyjen iskujen vuoksi 19. marraskuuta 2001 uudet lait US Aviation Act ja Transportation Security Act. Yhdysvaltojen hallinto on kansallistanut kaikki lentoliikenteen alan yksityiset turva-alan yritykset. Turvallisuustarkastuksista ovat vastuussa toistaiseksi alueelliset yritykset ja tulevaisuudessa ainoastaan valtion laitokset ja mahdollisesti yhdysvaltalaiset turva-alan yritykset. Tämän vuoksi Euroopan unionin alueen yksityiset yritykset (kuten Securitas, Securicor ja ICTS) eivät voi enää toimia Yhdysvalloissa, eli eurooppalaisia turva-alan yrityksiä syrjitään. Yhdysvaltojen hallitus on lisäksi poistanut eurooppalaisten turva-alan yritysten insurance liability capin (eli rajoittanut vakuutukseen liittyvää vastuuta) ja ilmoittanut, että sitä sovelletaan vain yhdysvaltalaisiin yrityksiin. Jos tapahtuu uusia terrori-iskuja, eurooppalaiset turva-alan yritykset joutuvat kantamaan vastuun ja kärsimään mahdolliset taloudelliset seuraukset, mutta edellä mainittu vakuutus osittain kattaa yhdysvaltalaisten yritysten tappiot. Onko komissio tietoinen tästä tilanteesta? Jos komissio on tietoinen, katsooko se, että US Aviation Actilla ja Transportation Security Actilla syrjitään eurooppalaista turva-alan teollisuutta? Jos komission mielestä syrjitään, mitä se aikoo tehdä Yhdysvaltojen toimien vuoksi? Loyola de Palacion komission puolesta antamayhteinen vastauskirjallisiin kysymyksiin E-1820/02 ja P-2080/02 (9. elokuuta 2002) Amerikan Yhdysvallat on antanut uuden ilmailun turvaamista koskevan lain (US Aviation and Transportation Security Act) syyskuun 11. päivän tapahtumien jälkeen. Lailla poistetaan ilmailun alalla toimivien turvatarkastusyritysten korvausvelvollisuuden yläraja, mutta jätetään se voimaan muiden toimintojen osalta. Sektorilla jonkin aikaa sovelletun toiminnan kansalaisuusedellytyksen jälkeen lain 108 pykälällä sallitaan se, että yksityiset yritykset hoitavat turvatarkastuksia lentoasemilla sillä edellytyksellä, että Yhdysvaltojen kansalainen omistaa yksityisen turvatarkastusyrityksen ja johtaa sitä. Sitouduttuaan palvelukaupan yleissopimuksen (GATS) yhteydessä avaamaan maailmanmarkkinoita Yhdysvallat on lupautunut avaamaan turvapalvelumarkkinansa (Mainen ja New Yorkin osavaltioita lukuun ottamatta). Näin ollen näyttäisi siltä, ettei Yhdysvaltojen uusi lainsäädäntö ole ristiriidassa sen WTO:ssa tekemien sitoumusten kanssa. Komissio aikoo ottaa yhteyttä Yhdysvaltojen viranomaisiin kysymyksen ratkaisemiseksi. Asioiden nykytilan perusteella ei ole asianmukaista suunnitella mitään vastatoimia. Komissio on säännöllisesti yhteydessä eurooppalaisiin turvapalvelualan toimijoihin ja jatkaa niiden konsultoimista siitä, onko pääsyssä Yhdysvaltojen turvatoimimarkkinoille syrjintää kyseisten markkinoiden avauduttua jälleen yksityisille toimijoille, ja toimista, joita toteutetaan, jotta turvayritysten korvausvelvollisuuden yläraja otettaisiin jälleen käyttöön.